S-2244/2021

Mál þetta, sem dómtekið var 8. júní sl., er höfðað með ákæru, útgefinni af héraðssaksóknara, 15. apríl 2021, á hendur: „ X, [...], [...], Reykjavík, f yrir eftirgreind brot gegn almennum hegningarlögum framin í Reykjavík:

I.

Fyrir brot gegn valdstjórninni, með því að hafa að kvöldi 28. desember 2020 hringt í neyðarnúmerið 112 og hótað lögreglumönnunum A nr. [...] og B nr. [...] og mökum þeirra lífláti en hótanir þessar voru tilkomnar út af starfi lögreglumannanna sem slíkra. Telst þetta varða við 1. mgr. 106. gr. almennra hegningarlaga nr. 19/1940.

M.[...]

II.

Fyrir brot gegn valdstjórninni, með því að hafa að kvöldi laugardagsins 16. janúar 2021 á heimili sínu að [...] hótað lögreglumanninum A nr. [...] lífláti og með því að hafa á lögreglustöðinni við Hverfisgötu 113 ítrekað hótað lögreglumönnum nr. [...], [...] og [...] og fjölskyldum þeirra líkamsmeiðingum og lífláti en lögreglumennirnir voru við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

M. [...]

III.

Fyrir brot gegn nálgunarbanni, sem hann sætir gagnvart A, lögreglumanni nr. [...], með því að hafa fimmtudaginn 11. mars 2021 sett sig í samband við A á samfélagsmiðlinum Instagram.

Telst þetta varða við 1. mgr. 232. gr. almennra hegningarlaga nr. 19/1940.

M.[...]

IV.

Fyrir brot gegn valdstjórninni, með því að hafa föstudaginn 26. mars 2021 hringt í neyðarnúmerið 112 og hótað lögreglumanninum A og fjölskyldu hennar lífláti en hótanir þessar voru tilkomnar út af starfi lögreglumannsins sem slíks. Telst þetta varða við 1. mgr. 106. gr. almennra hegningarlaga nr. 19/1940.

M. [...]

Þess er krafist að ákærði verði dæmdur til refsingar og greiðslu sakakostnaðar.

Þann 4. maí gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður „ fyrir eftirtalin brot:

1. Fíkniefnalagabrot með því að hafa, fimmtudaginn 21. janúar 2021, að [...] í Reykjavík, haft í vörslum sínum 1,96 gaf amfetamíni og 1,33 gaf maríhúana sem lögregla fann við leit í húsnæðinu.

M. [...]

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, laugardaginn 20. febrúar 2021, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,58‰ og amfetamín 145 ng/ml) á bifreiðastæði við [...] í Reykjavík, þar sem lögregla hafði afskipti af ákærða.

M. [...]

Telst brot þetta varða við 1., sbr. 2. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,96 gaf amfetamíni og 1,33 gaf maríhúana sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

I

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum. Um málsatvik vísast til ákæruskjala. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

II

Ákærði er fæddur í [...]. Samkvæmt framlögðu sakavottorði, dagsettu 30. apríl 2021, á hann að baki nokkurn sakarferil. Við ákvörðun refsingar ákærða nú ber að líta til þess að hann var með dómi héraðsdóms 8. júlí 2019 dæmdur í tólf mánaða fangelsi fyrir m. a. brot gegn 1. mgr. 218. gr. b., 1. mgr. 218. gr., 217. gr., 232. gr. og 1. mgr. 106 gr. almennra hegningarlaganr. 19/1940. Þann 24. desember 2019 fékk ákærði reynslulausn vegna 120 daga af dæmdri refsingu, skilorðsbundið í eitt ár en rauf þá reynslulausn og lauk hann afplánun dómsins 17. maí 2020. Þá gekkst ákærði undir sektargerð lögreglustjóra 19. mars 2021 vegna aksturs undir áhrifum ávana- og fíkniefna.

Með dómi héraðsdóms [...] var ákærði sýknaður af broti gegn 211., sbr. 20. gr., almennra hegningarlaga með vísan til 15. g r. sömu laga og dæmdur til að sæt a öryggisgæslu. Sú öryggisgæsla var rýmkuð með úrskurðum héraðsdóms [...]. Fyrir liggur greinargerð lögreglu vegna mats á almennri ofbeldishegðun ákærða, dagsett 18. mars 2021, byggt á gögnum lögreglu, [...]. Var áhættan talin viðvarandi yrði ekki gripið til aðgerða og var öruggasta lausnin metin gæsluvarðhald ákærða til verndar mögulegum brotaþolum en einnig langvarandi vímuefnameðferð og virkt utanumhald fagaðila í geðheilbrigðisþjónustu. Þá kemur þar fram að nýjar upplýsingar eða breytingar á aðstæðum geti orðið til þess að niðurstaða matsins breyttist. Ákærði hefur setið í gæsluvarðhaldi frá 31. mars 2021.

Telst refsing vegna þeirra brota sem ákærði hefur nú verið sakfelldur fyrir vera, utan þess sem greinir í IV. kafla ákæru frá 15. apríl 2021, hegningarauki vegna framan greindrar sektargerðar, sbr. 78. g r. almennra hegningarlaga nr. 19/1940. Við ákvörðun refsingar ákærða er honum til málsbóta litið til skýlausrar játningar hans fyrir dómi, sbr. 8. tl. 1. mgr. 70. gr. almennra hegningarlaga nr. 19/1940 og þess að ákærði lýsti iðrun sinni og kvaðst hafa haldið sig frá vímuefnum undanfarna mánuði. Til þyngingar er litið til eðlis og alvarleika þeirra brota sem hann hefur verið sakfelldur fyrirog 3. mgr. 106. gr. almennra hegningarlaga. Samkvæmt framangreindu og með vísan til 77. gr. almennra hegningarlaga þykir refsing ákærða hæfilega ákveðin fangelsi í n íumánuði en í ljósi sakarferils ákærða eru ekki efni til að skilorðsbinda dæmda refsingu. Til frádráttar dæmdri refsingu kemur gæsluvarðhald sem ákærði hefur sætt frá 31. mars 2021, með fullri dagatölu. Þá verður ákærða að auki, með vísan til 57. gr. a í almennum hegningarlögum, gert að greiða 2 68.000 krónur í sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 18 daga.

M eð vísan til þeirra lagaákvæða er greinir í ákæru eru gerð upptæk til ríkissjóðs þau fíkniefni sem tilgreind eru í ákæru frá 4. maí 2021 og nánar er rakið í dómsorði og ákærði sviptur ökurétti eins og þar greinir.

Ákærði greiði allan sakarkostnað málsins, þ. m. t. málsvarnarþóknun skipaðs verjanda síns, Þ-kvk-ef B. S-kvk-ef lögmanns, 1.400.000 krónur, að teknu tilliti til virðisaukaskatts og vinnu lögmannsins á rannsóknarstigi og 156.564 krónur í sakarkostnað samkvæmt framlögðu yfirliti ákæruvaldsins.

Af hálfu ákæruvaldsins flutti málið F-kk-nf S-kk-nf B-kk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í níu mánuði en til frádráttar dæmdri refsingu kemur óslitið gæsluvarðhald ákærða frá 31. mars 2021, með fullri dagatölu.

Ákærði greiði 2 68.000 krónur í sekt til ríkisjóðs innan fjögurra vikna frá birtingu dómsins að telja en sæti ella fangelsi í 18 daga.

Ákærði er sviptur ökurétti í þrjámánuði frá 19. september 2022.

Ákærði sæti upptöku á 1,96 g af amfetamíni og 1,33 gaf maríhúana.

Ákærði greiði málsvarnarþóknun skipað verjanda síns, Þ-kvk-ef B. S-kvk-ef lögmanns, 1.400.000 krónur og 156.564 krónur í annan í sakarkostnað.

S-kvk-nf E-kvk-nf K-kvk-nf (sign.)